Hei! Tervetuloa Sanan Helmiä -ohjelmaan. Nimeni on Miisu Piipari, -
ja tällä kertaa käsittelemme aihetta Minä olen sinun kanssasi.
Tämä on Jeesuksen lupaus meille.
Matteuksen evankeliumi, luku 28, jae 20 Amplified-käännöksen mukaan.
Eikö olekin ihana lupaus?
Aina, olosuhteista riippumatta, joka tilanteessa. Ihan mahtavaa.
Jumala on valinnut meidät tiettyä tarkoitusta varten.
Kun meillä on tällainen lupaus ja katsomme seuraavaa jaetta, -
näemme vähän, missä mennään. Joh. 15, jae 16 sanoo: -
Uudestisyntyneen elämässä, joka on muuttunut Jumalan ansiosta, -
näkyy todistus Jeesuksesta ja siitä, miten Jeesus on kanssamme.
Millä eri tavoilla Hän näkyy? Tutkitaan vähän lisää.
Luimme äsken kohdan Joh. 15:16.
Tutkitaan sitä vielä tarkemmin Amplified-käännöksen mukaan.
Jumala siis tietää tarkasti, mitä tekee, kenet on valinnut -
ja mitä tehtäviä Hän haluaa meidän tekevän.
Mutta miltä se näyttää, että Jumala on kanssamme?
Totesin äsken, että pelkästään se, että elämämme alkaa muuttua, -
kun kuljemme Jeesuksen kanssa, on todistus Hänestä.
Mutta Johanneksen evankeliumin luvussa 8, jakeessa 12 sanotaan, -
että Jumalan teot ovat todella näkyviä.
Eli se, että Jeesus on kanssamme, todella näkyy.
Raamatussa on myös lamppuvertaus. Lamppua ei tule kätkeä vakan alle.
Meidän ei tule piilottaa sitä, mitä Jeesus tekee meissä, pois näkyvistä, -
vaan uskaltaa luonnollisesti kertoa asioista, joita Jumala tekee.
Ennen ajattelin, että Jeesuksesta pitää väkisin puhua. Se tuntui teennäiseltä.
Annan vinkin. Puhu Jeesuksesta kuin Hän olisi luonnollinen osa elämääsi.
Jos olet menossa sunnuntaina seurakuntaasi, -
sano se luonnollisesti ei-uskoville naapureillesi. Älä peitä tai häpeä sitä.
Jos lapsesi ovat kristillisessä koulussa, kerro siitä luonnollisesti, -
kuin se olisi normaalia maailman ihmisille. Sekin todistaa Jeesuksesta.
Yksi asia, josta näkyy, että Jeesus on kanssamme, on sisäinen rauha.
Tiesitkö, että tässä maailmanajassa -
se rauha, johon olet alkanut tottua Jumalan kanssa, on väkevä todistus?
Näemme, että ihmiset etsivät sisäistä rauhaa eri paikoista, -
toisista uskonnoista tai muista metodeista, -
mutta sisäinen rauha meissä herättää huomiota.
Kun olin kotiäitinä ja kävin lasten kanssa kirkon kerhoissa, -
eräs nainen kysyi, mikä oli se ihmeellinen rauha, joka minusta näkyi.
Se tuli vielä sellaisena hetkenä, kun ajattelin, että oli huono päivä.
Ei tuntunut, että Jumala on kanssani, mutta hän näki, mitä häneltä puuttui.
Jumala sanoo jakeessa Joh. 14:27 Amplified-käännöksen mukaan: -
Kreikan sana eirene tarkoittaa rauhaa, lepoa, hiljaisuutta, -
kristinuskossa sielun rauhallista tilaa, -
joka on taattu pelastuksesta Kristuksen kautta.
Se tarkoittaa myös, ettei meidän tarvitse pelätä sitä, -
mitä maailmassa on, koska meillä on rauha sisimmässä.
Puhutaan uskonaskeleista ja niiden mukanaan tuomasta rohkeudesta.
Jumala näkyy myös rohkeutena ottaa askeleita, joita emme muuten ottaisi.
Kaikki askeleet, joita teemme Pyhän Hengen pyynnöstä ja ohjauksessa, -
tuovat Jeesusta esille.
Muistan, miten monessa tilanteessa Jumala on pyytänyt minua -
tekemään asioita rohkeammin.
Esimerkiksi se, että puhun tässä, vaati minulta paljon rohkeutta.
Aiemmin en halunnut olla radiossa tai tv:ssä. Se oli minulle kauhistus, -
mutta työ, jonka Jumala on tehnyt minussa, on tuonut rohkeuden -
todistaa Jeesuksesta ja siitä, mitä Hän on minulle tehnyt.
Raamatusta näemme, että kaikki Pyhän Hengen ohjaamat askeleet -
ovat hyviä. Efesolaiskirje 2:10 sanoo hyvin selvästi, -
että ne ovat valmistettuja, Jumalan tarkasti suunnittelemia tekoja.
Jeesus itse sanoo tekevänsä vain niitä tekoja, joita näkee Isän tekevän.
Eli Jumalan antama usko tuo mukanaan rohkeuden, -
sellaisen rohkeuden, jota meillä muuten ei ole.
Jeesus näkyy meissä uskovissa myös sisäisenä lepona.
Jeesus haluaa, että kuljemme Hänen kanssaan.
Tämän voimme nähdä esimerkiksi jakeessa Joh. 10:4, -
jossa lampaat tunnistavat Jeesuksen äänen.
Jeesus itse sanoo, että Hän tuntee jokaisen lampaansa nimeltä.
Lampaat seuraavat Häntä, koska tuntevat Hänen äänensä.
Millainen Jeesuksen ääni on? Siinä on aina rakkaus, sillä Jeesus on rakkaus.
Eli henkemme tunnistaa Jumalan rakkauden, -
ja ojentaudumme sen suuntaan.
Näemme sen myös siitä, että Jeesus kutsuu jokaista henkilökohtaisesti.
Hän kutsuu myös sinua ja pyysi seuraamaan itseään.
Jokin sisimmässämme haluaa tehdä sen.
Se onkin toinen asia, että lihamme, luonnollinen minämme pistää vastaan.
Pyhä Henki kuitenkin auttaa meitä siinäkin.
Kaikissa Jeesuksen teoissa on aina lepo ja rauha hengessämme.
Henkemme yhtyy Jumalan pyytämiin tekoihin.
Kaikki maailman hyvät teot, jotka eivät tule Jeesuksesta, ovat turhia.
Raamattu sanoo aika selvästi, että ne ovat kuolleita tekoja -
varsinkin, jos yritämme saavuttaa niillä pelastusta tai Jumalan rakkautta.
Meidän ei tarvitse tehdä sitä, koska Sanan mukaan meillä on ne jo.
Matteuksen evankeliumin luvussa 11, jakeessa 28 sanotaan: -
Jumala siis haluaa antaa sinulle levon.
Ja Heprealaiskirjeessä jatketaan näin: -
Eli luottamalla Jumalaan pääsemme eroon turhista ja rasittavista teoista.
Meidän tulisi keskittyä vain Jumalan meille jo edeltä valmistamiin tekoihin.
Se, että Jeesus on kanssamme, näkyy myös keskinäisestä rakkaudestamme.
Jeesus sanoo Johanneksen evankeliumissa: -
Sana rakkaus on agape-rakkautta, jota emme voi mitenkään ansaita, -
sellaista rakkautta, jota Jumala vuodattaa ilman ehtoja.
Näemme myös, että rakkaus on kasvava laji ja usein tietoinen valinta.
Kun minun pitää valita, että päätän rakastaa tätä ihmistä, -
en hylkää häntä vaan pysyn rinnalla, vaikkei hän sitä ansaitse, -
se on oma valintani, mutta tarvitsen Pyhää Henkeä rukoushetkissä, -
jotta voin antaa Jumalalle pahan olon sydämestäni tätä ihmistä kohtaan, -
ja Hän palauttaa rakkauden sydämeeni.
Haluan korostaa, etten itse pysty muuttamaan tunteitani.
Se on aina Pyhän Hengen työ, mutta voin päättää, -
että menen rukoushetkiin Jeesuksen kanssa ja haluan valita rakkauden -
huolimatta siitä, ettei se toinen olisi minusta sen arvoinen.
Jumalan mielestä on. Toinen tessalonikalaiskirje sanoo: -
Jeesus on itse rakkaus. Ensimmäisen Korinttolaiskirjeen luvusta 13 -
näemme, miltä Jeesus näyttää meissä. Katsotaan sitä hieman.
Tessalonikalaiskirjeen kohdassa sanotaan, että rakkaus on kasvava laji.
Uskalla lähteä siihen prosessiin yhdessä Pyhän Hengen kanssa.
Vilkaistaan, miltä Jeesus näyttää meissä rakkauden kautta.
Tunnistitko näitä ominaisuuksia jossakin ystävässäsi tai itsessäsi?
Älä masennu, jos tätä kaikkea ei löydy. Pyydä, että Pyhä Henki kasvattaa.
Tavoittele Jumalan rakkautta ja sen näkymistä itsessäsi.
Me todella rakastamme, koska Jumala rakasti meitä ensin.
Kuinka voisimme rakastaa, ellei Jumala täytä meitä rakkaudella?
Sitten se alkaa virrata meistä ulos.
Olen kokenut, että minulle tulee tarve tehdä jotain Jumalalle.
Herra, haluan kertoa eheytymisestä ja paranemisesta, jotka voit antaa.
Ihmisten täytyy saada tietää. Haluan tuoda Jeesuksen julki.
Eli ota Jumalan rakkautta vastaan läheisissä hetkissä Hänen kanssaan.
Jeesus ei turhaan sano, että ilman Häntä emme voi tehdä mitään.
Joten pysy Hänen lähellään ja anna Hänen muuttaa sydäntäsi.
Kun rakastamme jotakuta, haluamme tehdä hänelle mieliksi.
Kun rakastumme Jeesukseen, haluamme tehdä Hänelle mieliksi.
Silloin Hänen käskynsä eivät ole raskaat täyttää, -
koska Hän itse pyytää meitä tekemään niitä ja antaa voiman tehdä ne.
Aamen. Eli suhteesta käsin lähteneestä uskon teosta -
Jumala on vaikuttanut tahtomiseemme ja tekemiseemme, -
ettei siitä tule lakihenkistä puserrusta.
Haluan lopuksi sanoa Johanneksen evankeliumin luvun 21 jakeen 25, -
sillä siitä, miten Jeesus näkyy meissä, olisi niin paljon kerrottavaa.
Jos haluat olla tekemässä tätä työtä, tue meitä ennen kaikkea rukoilemalla -
ja myös antamalla taloudellista tukea, jotta voimme tehdä lisää ohjelmia.
Voit kohdistaa tukesi soittamalla ruudussa näkyvään tukinumeroon -
tai antamalla tukesi pankkitilille. Muistathan käyttää viitettä, -
jotta tukesi kohdistuu juuri tähän ohjelmasarjaan.
Siellä on myös muita vaihtoehtoja.
Kiitän sinua tuestasi ja rukouksistasi.
Tehdään tätä työtä yhdessä Jumalamme kanssa. Aamen.
Tekstitys: Anni Lähteenmäki